ชื่อสถานที่: จี้เป๋งหมี่หุ้นกระดูกหมู
ประเภท: ร้านอาหาร กาแฟ เบเกอรี่
ตำบล: ตลาดเหนือ
อำเภอ: เมืองภูเก็ต
จังหวัด: ภูเก็ต
รหัสไปรษณีย์: 83000
พิกัด: 7.88581, 98.38730

หมี่หุ้นกระดูกหมูเจ้าเก่าแก่ของภูเก็ต ร้านนี้ตั้งอยู่ในซอยสุ่นอุทิศ ติดกับร้านขายขนมอาโป๊งและโอ๋เอ๋วค่ะ เป็นเจ้าเก่ามีมานานแล้ว ตอนแรกไม่ได้ตั้งใจจะทานเพราะอิ่มมาก เดินชิมขนมมาตลอดทาง แต่คุณป้าคนขายบอกว่ามาแล้วไม่ชิมเดี๋ยวเค้าจะหาว่ามาไม่ถึงภูเก็ตนะ เราก็เลยจัดไป 1 ชุด เป็นบะหมี่แห้งโปะเครื่องมาด้วยหอมเจียวและต้นหอมซอยทานคู่กับน้ำซุปกระดูก คุณป้าบอกว่าถ้าชอบเปรี้ยวให้ใส่น้ำส้มที่ให้ไปเป็นน้ำส้มที่ทำมาจากตาล จะเปรี้ยวหอม หวาน หน่อยๆ เรายังไม่ปรุงค่ะ ชิมแบบออริจินอลก่อน น้ำซุปหอมหวานกระดูกเปื่อยมาก อร่อยสุดๆ เข้ากันได้พอดีกับเส้นบะหมี่แห้งที่มาคู่กัน ขนาดเรากินตอนอิ่มๆ ยังอร่อยมากเลยค่ะ ใครมาเที่ยวภูเก็ตอย่าลืมแวะมาทานกันนะคะ